Danska lögreglan hafði mikinn viðbúnað í Danmörku í gær og handtók 20 grunaða hryðjuverkemenn á um 20 stöðum í landinu . Markmiðið var að koma í veg fyrir hryðjuverk með herskáum íslömskum markmiðum en þeir grunuðu undirbjuggu mikið hryðjuverk í Danmörku og höfðu safnað vopnabirgðum og útvegað sprengjuefni . Lögreglan í Kaupmannahöfn leiddi aðgerðirnar sem framkvæmd var með lögreglumönnum frá sjö af tólf lögreglusvæðum í Danmörku . Danska leynilögreglan PET hafði aflað upplýsinga um hið fyrirhugaða hryðjuverk . Lögreglan hélt blaðamannafund og lýsti aðgerðunum og sagði að margir þeirra handteknu myndu verða ákærðir fyrir hryðjuverkaundirbúning . Jørgen Bergen Skov hjá Kaupmannahafnarlögreglunni sagði að lögreglan „ hefði náð öllum þeim sem leitað var eftir , þannig að enginn er frjáls ferða sinna . “ Lögreglan vildi ekki gefa nánari upplýsingar um hvaða áform hinir handteknu hefðu undirbúið en segir að eftir réttarhöld og yfirheyrslur á bak við luktar dyr muni nánari upplýsingar verða veittar . Töluvert rask varð á sumum stöðum vegna aðgerða lögreglunnar , m.a. hætti DSB lestarferðum tímabundið milli Hundige og Solrød . Danskir fjölmiðlar flytja nánari fréttir t.d. Ekstrabladet sjá hér Ríkir neyðarástand á bráðamóttöku Landspítalans ?